cyanic-selkie/wikianc huggingface dataset:
थैलियम
उपयोग
काँच में थैलियम के यौगिक मिलाने से उसका अपवर्तनांक बढ़ जाता है, जिस कारण यह कुछ विशेष उपयोगी काच बनाने में काम आता है। थैलियम के यौगिक कार्बनिक संश्लेषण में उपयोगी माने गए हैं। थैलियम लवण विषैले होते हैं।
साइबर्नेटिक्स
साइबर्नेटिक्स नियामक व्यवस्था के ढांचों का अंतःविषय अध्ययन होता है। ये नियंत्रण सिद्धांत और प्रणाली सिद्धांत से निकटता से संबंधित होता है। इसका उद्गम एवं विकास २०वीं शताब्दी के उत्तरार्ध में हुआ था। साइबर्नेटिक्स समान रूप से शारीरिक और सामाजिक (जो भाषा के आधार पर) अनुप्रयोग प्रणालियों पर लागू होता है।
सायबॉर्ग
सायबॉर्ग ऐसे काल्पनिक मशीनी मानव होते हैं, जिनका आधा शरीर मानव और आधा मशीन का बना होता है। ऐसे मानव विज्ञान के क्षेत्र और विज्ञान गल्प में दिखाये जाते हैं, व फिल्म प्रेमियों द्वारा हॉलीवुड की स्टार ट्रेक और अन्य विज्ञान फंतासी फिल्मों इनका प्रदर्शन किया जाता रहा है। इस शब्द का पहली बार प्रयोग १९६० में मैन्फ्रेड क्लिंस और नैथन क्लाइन ने बाहरी अंतरिक्ष में मानव-मशीनी प्रणाली के प्रयोग के संदर्भ के एक आलेख में किया था। इसके बाद १९६५ में डी.एस. हेलेसी ने अपनी पुस्तक सायबॉर्ग : एवोल्यूशन ऑफ द सुपरमैन में इस बारे में कुछ अलग तरीके से प्रस्तुत किया। इस प्रकार सायबॉर्ग की परिकल्पना एक ऐसे जीवित प्राणी की है जिसमें तकनीक के कारण कुछ असाधारण क्षमताएं उपलब्ध होती हैं।
विज्ञान कथाओं और फिल्मों में सायबॉर्ग के संबंध में मानवीय और मशीनी अंतर्द्वद्व को दर्शाया गया है। कथा-जगत और फिल्मों में दिखाए जाने वाले सायबॉर्ग प्रायः मानवों से बिल्कुल अलग दिखाए जाते हैं। उन्हें अधिकतर योद्धाओं की छवि वाला दिखाया जाता है। इसके अतिरिक्त बौद्धिक स्तर पर भी वे मानव से बेहतर दिखाए जाते हैं। इसके विपरीत, असली सायबॉर्ग वे जीवित प्राणी होते हैं जो किसी शारीरिक या मानसिक कमी को दूर करने के लिए साइबर्नेटिक्स तकनीक का प्रयोग किया जाता है। साधारणतया सायबॉर्ग को मानव से ही जोड़कर देखा जाता है, लेकिन वे कोई भी जीव हो सकते हैं। हॉलीवुड की फिल्म टर्मिनेटर सैल्वेशन में सैम वर्थटिंगटन ने एक साइबोर्ग की भूमिका निभायी है। फिल्म में वह वास्तव में मानव अंगों वाला एक साईबोर्ग है, जिसमें एक यांत्रिक इंडोस्केलेटन, सर्किट व्यवस्था और एक आंशिक रूप से कृत्रिम मस्तिष्क प्रांतस्था उपस्थित है, एवं वह स्वयं को मनुष्य मानता है।
कुछ परिभाषाओं में शरीर में लगाए गए किसी भी उपकरण यानी पेसमेकर या इंसुलिन पंप के बाद उस व्यक्ति को सायबॉर्ग कहा जा सकता है क्योंकि यह उपकरण जैविंक अंगों की कार्यक्षमता में वृद्धि करते हैं। लेकिन इस बारे में भिन्न वैज्ञानिकों के भिन्न मत हैं। उनकी राय में सायबॉर्ग के कई प्रकार हो सकते हैं जैसे व्यक्ति और सामाजिक। पहले प्रकार में किसी व्यक्ति के शरीर में लगे तकनीकी उपकरण उसकी क्षमता बढ़ाते हैं जबकि दूसरी श्रेणी में विशाल तंत्रजाल, शहरों का परिवहन व यातायात, बाजरों आदि को शामिल किया जाता है।
केथिनि, बेज्जूर‌ मण्डल
केथिनि, बेज्जूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मेघवाल
मेघ, मेघवाल, या मेघवार, मेघवंशी(उर्दू:میگھواڑ, सिंधी:ميگھواڙ) लोग मुख्य रूप से उत्तर पश्चिम भारत में रहते हैं और कुछ आबादी पाकिस्तान में है। सन् 2008 में, उनकी कुल जनसंख्या अनुमानतः 2,807,000 थी, जिनमें से 2760000 भारत में रहते थे। इनमें से वे 659000 मारवाड़ी, 663000 हिंदी, 230000 डोगरी, 175000 पंजाबी और विभिन्न अन्य क्षेत्रीय भाषाएँ बोलते हैं। एक अनुसूचित जाति के रूप में इनका पारंपरिक व्यवसाय बुनाई रहा है। मेघवाल एक किसान जाति है और इनका प्रमुख व्यवसाय खेती करना रहा है। हिंदू धर्म से हैं, ऋषि मेघ, कबीर, रामदेवजी और गोसाई जी धनी मातंग देव उनके प्रमुख आराध्य हैं। मेघवंश को राजऋषि वृत्र या मेघ ऋषि से उत्पन्न जाना जाता है।सिंधु सभ्यता के अवशेष (मेघ ऋषि की मुर्ति मिली) भी मेघो से मिलते है। हडप्पा,मोहन-जोद़ङो,कालीबंगा (हनुमानगढ),राखीगङी,रोपङ,शक्खर(सिंध),नौसारो(बलुचिस्तान),मेघढ़(मेहरगढ़ बलुचिस्तान)आदि मेघवंशजो के प्राचीन नगर हुआ करते थे। 3300ई.पू.से 1700ई.पू.तक सिंध घाटी मे मेघो की ही आधिक्य था। 1700-1500ई.पू.मे आर्यो के आगमन से मेघ, अखण्ड भारत के अलग अलग भागो मे बिछुङ (चले) गये । ये लोग बहुत शांत स्वभाव व प्रवृति के थे। इनका मुख्य साधन ऊंठ-गाङा व बैल-गाङा हुआ करता।  आज मेघवालो को बहुत सारी उपजातीयो बांट रखा है जिसमे तंवर इणकिया, डाबी, वर्मा, कटारिया, पटेल,, राठौड़, महेश्वरी, शेखावत, राजावत, , चौहान, सांवा, गुलशन, बेरवाल, मेहरा, सोडा, जनागल कालवा, तंवर, सिगला, मंडाङ सिंहमार, पिंडार, भगत, बारुपाल, मिड़ल (मिरल), केम्मपाल, अहम्पा, पंवार, वनल,परिहार (साटिका खुर्द ), लिलावत, जयपाल, चावणीया, तुर्किया, गाडी, देवपाल, जालानी, गोयल-मंगी, पन्नु, भाटि, दिवराया, गोगली, गंढेर, दहीया, पुनङ, मुंशी, कोली, तांती, पान, कड़ेला चौपाल आदि प्रमुख है।  ऐसा विश्वास किया जाता है कि जब भारत में ओद्योगिक कपड़े का आगमन हुआ तो पश्चिम भारत के गांव गांव में फैले *बलाई* अर्थात *बुनकर* पूरी तरह। से बेरोजगार हो गय,,,! बेरोजगार बलाई बुनकर जाति ने कर्ज व भूखमरी की स्थिति में देशी राजाओं से गुहार लगाई । देशी राजा रजवाड़े हर किसी को तो रोजगार दे नही सकते थे । लेकिन उन्होंने प्रतिभाशाली बेरोजगार बलाई बुनकरों में से कुछ को ग्राम चौकीदार की सरकारी नौकरी दी जो *कोटवार* उपजाति बन गय। इसी प्रकार कुछ प्रतिभाशाली बेरोजगार बलाई बुनकरों को संदेशवाहक या हरकारे की सरकारी नौकरी दे जो *चोबेदार* उपजाति बन गई ।इसी प्रकार कुछ प्रतिभाशाली बेरोजगार बलाई बुनकरों को सिंचाई हेतु बनाय गई वर्षा के जल संग्रहण संरचनाओं ,तालाबों, बावड़ी, नहरों के देखभाल की सरकारी नौकरी दी गय जो *मेघवाल* उपजाति बन गई। उस वक्त नगद वेतन नही दिया जाता था,,अपितु कृषि भूमि के टुकड़े अनुवांशिक सेवा शर्त पर दे दिए जाते थे। जो आज भी कुछ परिवारो के पास है। शेष बेरोजगार बलाई बुनकर,,अन्य कृषि श्रम व खेतीबाड़ी में चले गय। इनमे से जो मेहनताने पर कुशल श्रम करने लगे वो,,,*मेहरा* उपजाति हो गय।।ओर जो कर्ज के ब्याज के बदले बिना मेहनताने के अकुशल श्रम करने लगे वो * बेगार बलूटे*  कहलाने लगे।  कालांतर में ये उपजातियां,, पृथक जातियां बन गई।
मूल
अलेक्ज़ेंडर कनिंघम ने अपनी 1871 में छपी पुस्तक ‘सर्वे ऑफ इंडिया’ में प्रतिपादित किया कि आर्यों के आगमन से पूर्व मेघ असीरिया से पंजाब में आए और सप्त सिंधु (सात नदियों की भूमि) पर बस गए। आर्यों के दबाव के तहत, वे संभवतः पाषाण युग (1400-1200 वर्ष ईसा पूर्व) के दौरान महाराष्ट्र और विंध्याचल क्षेत्र और बाद में बिहार और उड़ीसा में भी बसे।. वे सिंधु घाटी सभ्यता से संबंधित हैं। वे एक संत ऋषि मेघ के वंशज होने का दावा करते हैं, जो अपनी प्रार्थना से बादलों (मेघों) से बारिश ला सकता था। ‘मेघवार’ शब्द संस्कृत शब्द ‘मेघ’ से निकला है जिसका अर्थ है बादल और बारिश और ‘वार’ का अर्थ है ‘युद्ध’, एक ‘समूह’, ‘बेटा’ और ‘बच्चे’ (संस्कृत: वार:). अतः ‘मेघवाल’ और ‘मेघवार’ शब्दशः एक लोग हैं, जो मेघवंश के हैं। यह भी कहा जाता है कि मेघ जम्मू और कश्मीर के पर्वतीय क्षेत्रों में रहते थे जहाँ बादलों की गतिविधि बहुत होती है। वहाँ रहने वाले लोगों को स्वाभाविक ही (मेघ, बादल) नाम दे दिया गया। मिरासियों (पारंपरिक लोक कलाकार) द्वारा सुनाई जाने वाली लोक-कथाओं में मेघों को सूर्यवंश से जोड़ा जाता है जिस वंश से भगवान राम हुए हैं।
पौराणिक संकेत
भारतीय पौराणिक कथाओं में राजऋषि वृत्र धार्मिक प्रमुख था और वह सप्त सिंधु क्षेत्र का राजा भी था। समस्त भारत पर शासन करने वाले नागवंशियों का वह पूर्वज था। नागवंशी अपने व्यवहार, शैली, योग्यता और उनकी गुणवत्ता में ईश्वरीय गुणों के लिए जाने जाते थे। वास्तुकला के वे विशेषज्ञ थे। वे नाग या अजगर की पूजा करते थे। मेघवालों को हिरण्यकश्यप, प्रह्लाद, हिरण्याक्ष, विरोचन, राजा महाबली (मावेली), बाण आदि के साथ भी जोड़ा जाता है।
ऐतिहासिक चिह्न
मौर्य काल के दौरान मेघवंश के चेदी राजाओं ने कलिंग पर शासन किया। वे अपने नाम के साथ महामेघवाहन जोड़ते थे और स्वयं को महामेघवंश का मानते थे। कलिंग के राजा खारवेल ने मगध के पुष्यमित्र को पराजित किया और दक्षिण भारतीय (वर्तमान में तमिलनाडु) क्षेत्रों पर विजय पाई. कलिंग के राजा जैन धर्म का पालन करते थे। मौर्यों के पतन के बाद, मेघवंश के राजाओं ने अपनी शक्ति और स्वतंत्रता पुनः प्राप्त कर ली। चेदी, वत्स, मत्स्य आदि शासकों को मेघ कहा जाता था। गुप्त वंश के उद्भव के समय कौशांबी एक स्वतंत्र राज्य था। इसका शासक मेघराज मेघवंश से था और बौद्ध धर्म का अनुयायी था।
भौगोलिक वितरण
‘मेघवाल’ मारवाड़, राजस्थान से हैं। 1981 की जनगणना के अनुसार राजस्थान में मेघ, मेघवाल, मेंघवार के रूप में अधिसूचित लोगों की संयुक्त जनसंख्या 889,300 थी। वे पश्चिमी गुजरात में (पाकिस्तान सीमा के पास) और भारत के अन्य भागों जैसे महाराष्ट्र, पंजाब और हरियाणा में रहते हैं। ‘मेघ’ जम्मू-कश्मीर और हिमाचल प्रदेश से हैं, और उन्हें मेघ, आर्य मेघ और भगत के नाम से जाना जाता है। कुछ स्थानों पर वे गणेशिया, मेघवंशी, मिहाग, राखेसर, राखिया, रिखिया,सिहमार, रिषिया और अन्य नामों से भी जाने जाते हैं। कुछ महाशा भी यह दावा करते हैं कि वे मेघों से संबंधित हैं। सन् 1947 में भारत के विभाजन के बाद मेघ, जो हिंदू धर्म में धर्मान्तरित हो गए थे, वे भारतीय क्षेत्र में पलायन कर गए। उनमें से अधिकांश सियालकोट से आ कर पंजाब, जम्मू-कश्मीर, हिमाचल प्रदेश, हरियाणा, राजस्थान और उत्तर प्रदेश में उनके लिए स्थापित शिविरों में आ बसे। पाकिस्तान में शब्द मेघवाल के स्थान पर मेघवार प्रयोग किया जाता है। सन् 1991 में पंजाब (भारत) में मेघों की जनसंख्या 105157 होने का अनुमान था। सन् 2000 में पाकिस्तान में लगभग 226600 मेघवार रहते थे जो मुख्यतः उत्तर-पूर्व पंजाब के दादू और नवाबशाह शहरों में, और सिंध में अधिकतर बदीन, मीरपुर खास, थारपरकर और उमेरकोट जिलों में बसे थे।
जाति का दर्जा
कई कश्मीरी मुसलमान, जो अविभाजित पंजाब और गुजरात राज्यों के मैदानों में आकर बसे और मेघों की भाँति बुनकर थे ‘मेघ’ शब्द इस समुदाय से जुड़े किसी विशेष कार्य का संकेत है, राजस्थान, मध्य प्रदेश, गुजरात आदि राज्यों में इन्हें दलित/अम्बेडकरवादी वर्ग के रूप में वर्गीकृत किया गया है। अर्थात् वे भारत की ऐसी जातियों में शामिल हैं जिन्हें भारतीय संविधान की अनुसूची में निर्दिष्ट किया गया और कुछ विशेष प्रबंध किए गए ताकि वे जातिगत पूर्वाग्रहों के कारण उत्पन्न प्रतिकूल प्रभावों से उबर सकें.
भारद्वाज् अत्री
जीवन शैली
मेघवंशियों का पेशा कृषि और बुनाई था। वे वर्ष में दो फसलें लेते थे। शेष समय वे अन्य संबंद्ध गतिविधियों में व्यस्त रहते थे। राजस्थान के देहाती इलाके में अभी भी इस समुदाय के कई लोग अभी भी छोटी बस्तियों में रहते हैं। उनके आवास गारे की ईंट से बनी गोलाकार झोपडि़याँ हैं जिन पर रंगीन ज्यामितीय डिजाइन चित्रित होते हैं और जिन्हें विस्तृत जड़ाऊ दर्पण कार्य से सजाया गया होता है। बीते समय में मेघवाल समुदाय का मुख्य व्यवसाय कृषिश्रम था, बुनाई, विशेष रूप से खादी और काष्ठकार्य था और ये अभी भी उनके मुख्य व्यवसायों में हैं। महिलाएँ अपने कढ़ाई के काम के लिए प्रसिद्ध हैं और ऊन तथा सूती कपड़े की बढ़िया बुनकर हैं।
उनके प्रधान भोजन में चावल, गेहूं और मक्का शामिल है और दालों में मूंग, उड़द और चना. वे शाकाहारी नहीं हैं। जम्मू में एक मेघ धार्मिक नेता भगता साध (केरन वाले) के नेतृत्व में एक बहुत बड़ा मेघ समूह शाकाहारी बना।
पारंपरिक मेघवाल समाज में महिलाओं का दर्जा कमतर है। परिवारों के बीच बातचीत के माध्यम से यौवन से पहले ही विवाह तय कर दिए जाते हैं। शादी के बाद पत्नी पति के घर में आ जाती है। प्रसव के समय वह मायके में जाती है। पिता द्वारा बच्चों का उत्तर दायित्व लेने और पत्नी को मुआवजा देने के बाद तलाक की अनुमति देने की परंपरा है। किसी बात के लिए नापसन्द व्यक्ति का हुक्का-पानी बंद करने की एक सामाजिक बुराई मेघों में है। इसे तुच्छ मामलों में भी इस्तेमाल किया जाता है। इससे मेघ महिलाओं के लिए सामाजिक कठिनाइयाँ बढ़ी हैं।
धर्म
मेघवालों के प्रारम्भिक इतिहास या उनके धर्म के बारे में बहुत कम जानकारी उपलब्ध है। संकेत मिलते हैं कि मेघ शिव और नाग (ड्रैगन के उपासक थे). मेघवाल राजा बली को भगवान के रूप में मानते हैं और उनकी वापसी के लिए प्रार्थना करते हैं। कई सदियों से केरल में यही प्रार्थना ओणम त्योहार का वृहद् रूप धारण कर चुकी है। वे एक नास्तिक और समतावादी ऋषि चार्वाक के भी मानने वाले थे। आर्य चार्वाक के विरोधी थे। दबाव जारी रहा और चार्वाक धर्म का पूरा साहित्य जला दिया गया। इस बात का प्रमाण मिलता है कि 13वीं शताब्दी में कई मेघवाल इस्लाम की शिया निज़ारी शाखा के अनुयायी बन गए और कि निज़ारी विश्वास के संकेत उनके अनुष्ठानों और मिथकों में मिलते हैं। अधिकांश मेगवाल हिंदू है, हालांकि कुछ इस्लाम या ईसाई धर्म जैसे अन्य धर्मों के भी अनुयायी हैं।
मध्यकालीन हिंदू पुनर्जागरण, जिसे भक्ति काल भी कहा जाता है, के दौरान राजस्थान के एक मेघवाल कर्ता राम महाराज, मेघवालों के आध्यात्मिक गुरु बने। कहा जाता है कि 19 वीं सदी के दौरान मेघ आम तौर पर कबीरपंथी थे जो संतमत के संस्थापक संत सत्गुरु कबीर (1488 - 1512 ई.) के अनुयायी थे। आज कई मेघवाल संतमत के अनुयायी हैं जो कच्चे रूप से जुड़े धार्मिक नेताओं का समूह है और जिनकी शिक्षाओं की विशेषता एक आंतरिक, एक दिव्य सिद्धांत के प्रति प्रेम भक्ति और समतावाद है, जो हिंदू जाति व्यवस्था पर आधारित गुणात्मक भेद और हिंदू तथा मुसलमानों के बीच गुणात्मक भेद के विरुद्ध है। वर्ष 1910 तक, स्यालकोट के लगभग 36000 मेघ आर्यसमाजी बन गए थे परन्तु चंगुल को पहचानने के बाद सन् 1925 में वे ‘आद धर्म सोसाइटी’ में शामिल हो गए जो ऋषि रविदास, कबीर और नामदेव को अपना आराध्य मानती थी। भारत के एक सुधारवादी फकीर और राधास्वामी मत के एक गुरु बाबा फकीर चंद ने अपनी जगह सत्गुरू के रूप में काम करने के लिए भगत मुंशी राम को मनोनीत किया जो मेघ समुदाय से थे।
राजस्थान में इनके मुख्य आराध्य बाबा रामदेवजी हैं जिनकी वेदवापूनम (अगस्त - सितम्बर) के दौरान पूजा की जाती है। मेघवाल धार्मिक नेता गोकुलदास ने अपनी वर्ष 1982 की पुस्तक ‘मेघवाल इतिहास’, जो मेघवालों के लिए सम्मान और उनकी सामाजिक स्थिति में सुधार का प्रयास है और जो मेघवाल समुदाय के इतिहास का पुनर्निर्माण करती है, में दावा किया है कि स्वामी रामदेव स्वयं मेघवाल थे। गाँव के मन्दिरों में चामुंडा माता की प्रतिदिन पूजा की जाती है। विवाह के अवसर पर बंकरमाता को पूजा जाता है। डालीबाई एक मेघवाल देवी है जिसकी पूजा रामदेव के साथ-साथ की जाती है। भारत के जम्मू-कश्मीर, पंजाब, हिमाचल, हरियाणा राज्यों में पूर्वजपूजा (एक प्रकार का श्राद्ध) की जाती है। जम्मू-कश्मीर में डेरे-डेरियों पर पूर्वजों की वार्षिक पूजा प्रचलित है। कुछ मेघवार पीर पिथोरो की पूजा करते हैं जिसका मन्दिर मीरपुर खास के पास पिथोरो गाँव में है। केरन के बाबा भगता साध मेघों के धार्मिक नेता और आराध्य पुरुष थे जिन्होंने जम्मू-कश्मीर में मेघ समुदाय के आध्यात्मिक कल्याण के लिए कार्य किया। बाबा मनमोहन दास ने बाबा भगता साध के उत्तराधिकारी बाबा जगदीश जी महाराज के निधन के बाद गुरु का स्थान ले लिया।
कला
वील : राजस्थान के ग्रामीण क्षेत्रों में घर की छोटी - मोटी चीजों को सुरक्षित रखने हेतु बनाई गई मिट्टी की महलनुमा चित्रित आकृति वील ' कहलाती है मेघवाल जाति की महिलाएँ इस कला में निपुण होती हैं । राजस्थान में मेघवाल महिलाएँ उनकी सुंदर और विस्तृत वेशभूषा और आभूषणों के लिए प्रसिद्ध हैं। विवाहित महिलाओं को अक्सर सोने की नथिनी, झुमके और कंठहार पहने हुए देखा जा सकता है। यह सब दुल्हन को उसकी होने वाली सास "दुल्हन धन" के रूप में देती है। नथनियाँ और झुमके अक्सर रूबी, नीलम और पन्ना जैसे कीमती पत्थरों से सुसज्जित होते हैं। मेघवाल महिलाओं द्वारा कढ़ाई की गई वस्तुओं की बहुत मांग है। अपने काम में वे प्राथमिक रूप से लाल रंग का प्रयोग करती हैं जो स्थानीय कीड़ों से उत्पादित विशेष रंग से बनता है। सिंध और बलूचिस्तान में थार रेगिस्तान और गुजरात की मेघवाल महिलाओं को पारंपरिक कढ़ाई और रल्ली बनाने का निपुण कारीगर माना जाता है। हाथ से की गई मोहक कशीदाकारी की वस्तुएँ मेघवाल महिलाओं के दहेज का एक हिस्सा होती हैं।
प्रमुख लोग
**गोविंद राम मेघवाल विधायक खाजूवाला राजस्थान बहुत ही संघर्ष शील नेता के रुप मे जाने जाते है
मिल्खी राम भगत पंजाब राज्य के सभी अनुसूचित जातियों के बीच पहले थे जिन्हें पंजाब सिविल सेवा (पीसीएस) के पहले बैच में चयनित किया गया। उन्होंने मजिस्ट्रेट और अन्य प्रशासनिक पदों पर कार्य किया और हंसराज, आईएएस और मास्टर दौलतराम के साथ मिल कर मेघों को अनुसूचित जाति में शामिल कराने के लिए काम किया।
अन्तर्राष्ट्रीय विद्युततकनीकी आयोग
अन्तर्राष्ट्रीय विद्युततकनीकी आयोग या (IEC) एक लाभ निरपेक्ष, गैर-सरकारी अन्तर्राष्ट्रीय मानक संगठन है। यह विद्युतीय, इलैक्ट्रानिकीय और संबंधित प्रौद्योगिकीयों – सामूहिक रूप से जिन्हें "विद्युतप्रौद्योगिकी" या "electrotechnology" कहते हैं, उनके लिये अन्तर्राष्ट्रीय मानक निर्मित एवं प्रकाशित करता है। IEC मानक प्रौद्योगिकियों की एक वृहत संख्या कवर करता है, जैसे कि ऊर्जा उत्पादन, प्रसारण और घरेलु उपकरणों, कार्यालयों, अर्ध-चालकों, फ़ाइबर-आप्टिक्स, बैटरियों, सौर-उर्जा, नैनोतकनीक और्मैरीन ऊर्जा, इत्यादि कई और भी. IEC अनुरूपता अनुपालन (conformity assessment) योजनाएं भी बनाता है, जो यह सुनिश्चित करतीं हैं, कि कोई उपकरण अन्तर्राष्ट्रीय मानकों का अनुपालन करता है या नहीं। IEC अपने मानक IEEE के संग प्रकाशित करता है और सम्बन्धित मानकों का विकास अन्तर्राष्ट्रीय मानक संगठन एवं ITU के साथ संयुक्त रूप से करता है।
सदस्यता
सदस्य देशों की सूची इस प्रकार है:
बाहरी कडि़यां
तकनीकी समिति वेबपन्ने
IEC मानक और उपकरण डाटाबेस फ़ार्मैट में
बडुरेलिया स्पोर्ट्स क्लब
बदुरेलिया स्पोर्ट्स क्लब श्रीलंका में प्रथम श्रेणी की क्रिकेट टीम है। यह सरे ग्राम क्रिकेट ग्राउंड, मैग्गोना में अपने घरेलू मैच खेलता है।
2008 के उत्तरार्ध में, क्लब ने टायर ए में अपनी स्थिति से टायर बी को वापस ले जाने के लिए आपत्तियों के कारण श्री लंका के घरेलू टूर्नामेंट का बहिष्कार करने की धमकी दी थी। क्लब ने बाद में अपने रुख से पीछे हटकर, नंदस्क्रिप्ट्स क्रिकेट क्लब को एक पारी और दो रन से पराजित किया।
2005-06 के बीच, जब वे पहली बार प्रथम श्रेणी के क्रिकेट में दिखाई दिए, और दिसंबर 2015 के अंत में, बडुरेलिया स्पोर्ट्स क्लब ने 13 जीत, 37 घाटे और 47 ड्रॉ के लिए 97 प्रथम श्रेणी के मैचों में खेला।
पूर्वी क्रिकेट टीम
पूर्वी क्रिकेट टीम (पूर्व में पूर्वी ट्रांसवाल) ने अक्टूबर 1991 से दक्षिण अफ्रीका में प्रथम श्रेणी के क्रिकेट और अक्टूबर 1989 से लिस्ट ए क्रिकेट खेला है।
बलवा गाँव, घोसवारी (पटना)
बलवा घोसवारी, पटना, बिहार स्थित एक गाँव है।
मरिओ बनज
मारियो ऑगस्टो बंज ( 21 सितंबर 1919 ) विज्ञान के दार्शनिक हैं।
पटना जिला
पटना जिला  भारत के बिहार राज्य का एक ज़िला है। ज़िले का मुख्यालय पटना है, जो राज्य की राजधानी भी है।
संसद क्षेत्र
जिले में तीन संसद क्षेत्र हैं:
-संख्या निर्वाचन क्षेत्र संख्या को दर्शाती है।
कीरतपुर (कीरतपुरी), कांठ (मुरादाबाद)
भारत की जनगणना अनुसार यह गाँव, तहसील कांठ, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00718
ईश्वर चन्द्र विद्यासागर
{{infobox writer }}
वे नारी शिक्षा के समर्थक थे। उनके प्रयास से ही कलकत्ता में एवं अन्य स्थानों में बहुत अधिक बालिका विद्यालयों की स्थापना हुई।
उस समय हिन्दु समाज में विधवाओं की स्थिति बहुत ही शोचनीय थी। उन्होनें विधवा पुनर्विवाह के लिए लोकमत तैयार किया। उन्हीं के प्रयासों से 1856 ई. में विधवा-पुनर्विवाह कानून पारित हुआ। उन्होंने अपने इकलौते पुत्र का विवाह एक विधवा से ही किया। उन्होंने बाल विवाह का भी विरोध किया।
बांग्ला भाषा के गद्य को सरल एवं आधुनिक बनाने का उनका कार्य सदा याद किया जायेगा। उन्होने बांग्ला लिपि के वर्णमाला को भी सरल एवं तर्कसम्मत बनाया। बँगला पढ़ाने के लिए उन्होंने सैकड़ों विद्यालय स्थापित किए तथा रात्रि पाठशालाओं की भी व्यवस्था की। उन्होंने संस्कृत भाषा के प्रचार-प्रसार के लिए प्रयास किया। उन्होंने संस्कृत कॉलेज में पाश्चात्य चिन्तन का अध्ययन भी आरम्भ किया।
जीवन परिचय
ईश्वर चन्द्र विद्यासागर का जन्म बंगाल के मेदिनीपुर जिले के वीरसिंह गाँव में एक अति निर्धन ब्राह्मण परिवार में हुआ था।पिता का नाम ठाकुरदास वन्द्योपाध्याय था। तीक्ष्णबुद्धि पुत्र को गरीब पिता ने विद्या के प्रति रुचि ही विरासत में प्रदान की थी। नौ वर्ष की अवस्था में बालक ने पिता के साथ पैदल कोलकाता जाकर संस्कृत कालेज में विद्यारम्भ किया। शारीरिक अस्वस्थता, घोर आर्थिक कष्ट तथा गृहकार्य के बावजूद ईश्वरचंद्र ने प्रायः प्रत्येक परीक्षा में प्रथम स्थान प्राप्त किया। १८४१ में विद्यासमाप्ति पर फोर्ट विलियम कालेज में पचास रुपए मासिक पर मुख्य पण्डित पद पर नियुक्ति मिली। तभी 'विद्यासागर' उपाधि से विभूषित हुए। लोकमत ने 'दानवीर सागर' का सम्बोधन दिया। १८४६ में संस्कृत काॅलेज में सहकारी सम्पादक नियुक्त हुए; किन्तु मतभेद पर त्यागपत्र दे दिया। १८५१ में उक्त काॅलेज में मुख्याध्यक्ष बने। १८५५ में असिस्टेंट इंस्पेक्टर, फिर पाँच सौ रुपए मासिक पर स्पेशल इंस्पेक्टर नियुक्त हुए। १८५८ ई. में मतभेद होने पर फिर त्यागपत्र दे दिया। फिर साहित्य तथा समाजसेवा में लगे। १८८० ई. में सी.आई.ई. का सम्मान मिला।
आरम्भिक आर्थिक संकटों ने उन्हें कृपण प्रकृति (कंजूस) की अपेक्षा 'दयासागर' ही बनाया। विद्यार्थी जीवन में भी इन्होंने अनेक विद्यार्थियों की सहायता की। समर्थ होने पर बीसों निर्धन विद्यार्थियों, सैकड़ों निस्सहाय विधवाओं, तथा अनेकानेक व्यक्तियों को अर्थकष्ट से उबारा। वस्तुतः उच्चतम स्थानों में सम्मान पाकर भी उन्हें वास्तविक सुख निर्धनसेवा में ही मिला। शिक्षा के क्षेत्र में वे स्त्रीशिक्षा के प्रबल समर्थक थे। श्री बेथ्यून की सहायता से गर्ल्स स्कूल की स्थापना की जिसके संचालन का भार उनपर था। उन्होंने अपने ही व्यय से मेट्रोपोलिस काॅलेज की स्थापना की। साथ ही अनेक सहायताप्राप्त स्कूलों की भी स्थापना कराई। संस्कृत अध्ययन की सुगम प्रणाली निर्मित की। इसके अतिरिक्त शिक्षाप्रणाली में अनेक सुधार किए। समाजसुधार उनका प्रिय क्षेत्र था, जिसमें उन्हें कट्टरपंथियों का तीव्र विरोध सहना पड़ा, प्राणभय तक आ बना। वे विधवाविवाह के प्रबल समर्थक थे। शास्त्रीय प्रमाणों से उन्होंने विधवाविवाह को बैध प्रमाणित किया। पुनर्विवाहित विधवाओं के पुत्रों को १८६५ के एक्ट द्वारा वैध घोषित करवाया। अपने पुत्र का विवाह विधवा से ही किया। संस्कृत काॅलेज में अब तक केवल ब्राह्मण और वैद्य ही विद्योपार्जन कर सकते थे, अपने प्रयत्नों से उन्होंने समस्त हिन्दुओं के लिए विद्याध्ययन के द्वार खुलवाए।
साहित्य के क्षेत्र में बँगला गद्य के प्रथम प्रवर्त्तकों में थे। उन्होंने ५२ पुस्तकों की रचना की, जिनमें १७ संस्कृत में थी, पाँच अँग्रेजी भाषा में, शेष बँगला में। जिन पुस्तकों से उन्होंने विशेष साहित्यकीर्ति अर्जित की वे हैं, 'वैतालपंचविंशति', 'शकुंतला' तथा 'सीतावनवास'। इस प्रकार मेधावी, स्वावलंबी, स्वाभिमानी, मानवीय, अध्यवसायी, दृढ़प्रतिज्ञ, दानवीर, विद्यासागर, त्यागमूर्ति ईश्वरचंद्र ने अपने व्यक्तित्व और कार्यक्षमता से शिक्षा, साहित्य तथा समाज के क्षेत्रों में अमिट पदचिह्न छोड़े।
वे अपना जीवन एक साधारण व्यक्ति के रूप में जीते थे लेकिन लेकिन दान पुण्य के अपने काम को एक राजा की तरह करते थे। वे घर में बुने हुए साधारण सूती वस्त्र धारण करते थे जो उनकी माता जी बुनती थीं। वे झाडियों के वन में एक विशाल वट वृक्ष के सामान थे। क्षुद्र व स्वार्थी व्यवहार से तंग आकर उन्होंने अपने परिवार के साथ संबंध विच्छेद कर दिया और अपने जीवन के अंतिम १८ से २० वर्ष बिहार (अब झारखण्ड) के जामताड़ा जिले के करमाटांड़ में सन्ताल आदिवासियों के कल्याण के लिए समर्पित कर दिया। उनके निवास का नाम 'नन्दन कानन' (नन्दन वन) था। उनके सम्मान में अब करमाटांड़ स्टेशन का नाम 'विद्यासागर रेलवे स्टेशन' कर दिया गया है।
वे जुलाई १८९१ में दिवंगत हुए। उनकी मृत्यु के बाद रवीन्द्रनाथ ठाकुर ने कहा, “लोग आश्चर्य करते हैं कि ईश्वर ने चालीस लाख बंगालियों में कैसे एक मनुष्य को पैदा किया!” उनकी मृत्यु के बाद, उनके निवास “नन्दन कानन” को उनके बेटे ने कोलकाता के मलिक परिवार बेच दिया। इससे पहले कि “नन्दन कानन” को ध्वस्त कर दिया जाता, बिहार के बंगाली संघ ने घर-घर से एक एक रूपया अनुदान एकत्र कर 29 मार्च 1974 को उसे खरीद लिया। बालिका विद्यालय पुनः प्रारम्भ किया गया, जिसका नामकरण विद्यासागर के नाम पर किया गया है। निःशुल्क होम्योपैथिक क्लिनिक स्थानीय जनता की सेवा कर रहा है। विद्यासागर के निवास स्थान के मूल रूप को आज भी व्यवस्थित रखा गया है। सबसे मूल्यवान सम्पत्ति लगभग डेढ़ सौ वर्ष पुरानी ‘पालकी’ है जिसे स्वयं विद्यासागर प्रयोग करते थे।
सुधारक के रूप में
सुधारक के रूप में इन्हें राजा राममोहन राय का उत्तराधिकारी माना जाता है। इन्होंने विधवा पुनर्विवाह के लिए आन्दोलन किया और सन 1856 में इस आशय का अधिनियम पारित कराया। 1856-60 के मध्य इन्होंने 25 विधवाओं का पुनर्विवाह कराया। इन्होंने नारी शिक्षा के लिए भी प्रयास किए और इसी क्रम में 'बैठुने' स्कूल की स्थापना की तथा कुल 35 स्कूल खुलवाए।
विद्यासागर-विषयक ग्रन्थ
(यह सूची पश्चिमबङ्ग पत्रिका के बिद्यासागर संख्या, सेप्टेम्बर-अक्टोबर १९९४, से साभार ली गयी है।)
कांगड़ा कला संग्रहालय
कांगड़ा कला संग्रहालय भारत देश के उत्तरी राज्य हिमाचल प्रदेश के कांगड़ा जिले के धर्मशाला शहर में स्थित एक संग्रहालय है। कला संग्रहालय की स्थापना सन १९८७-८८ में कुछ कला प्रेमियों द्वारा महाराजा संसारचंद की स्मृति में महाराजा संसार चंद आर्ट गैलरी नाम से की गई थी। बाद में जनवरी १९८९ में इसे हिमाचल प्रदेश के भाषा एवं संस्कृति विभाग द्वारा अधिगृहीत किया गया। इसके उपरांत १७ जनवरी १९९० को कांगड़ा कला संग्रहालय के नाम से राष्ट्र को समर्पित कर दिया गया।
धारीदार ताड़ कस्तूरी बिलाव
धारीदार ताड़ कस्तूरी बिलाव (Banded palm civet) कस्तूरी बिलावों की एक जीववैज्ञानिक जाति है, जो म्यानमार, थाई-मलय प्रायद्वीप और कुछ सुन्दा द्वीपों (सुमात्रा, सिपुरा, बोर्नियो) में मिलती है। यह हेमिगैलस (Hemigalus) वंश की एकमात्र जाति है।
अशोक स्तम्भ टोपरा कला
अशोक के शिलालेखों का राष्ट्रीय उद्यान/अशोक स्तम्भ पार्क, मौर्य वंश के सम्राट अशोक की बौद्ध शिक्षा को समर्पित करने के लिए 2011 में प्रस्तावित उद्यान है। यह उद्यान हरियाणा के टोपरा गाँव में अशोक स्तम्भों और चट्टानी शिलालेख से बनना प्रस्तावित हुआ था।
अशोक चक्र के बारे मे
यमुनानगर के टोपरा कलां गाँव में स्थापित हल्के स्टील से बने एक 'धर्म चक्र' (जिसे अशोक चक्र के नाम से जाना जाता है) को लिम्का बुक ऑफ़ रिकॉर्ड्स 2020 द्वारा भारत का सबसे बड़ा माना गया है। चक्र का व्यास 30 फीट, 24 प्रवक्ता है और इसका वजन लगभग 6 टन है। हरियाणा में सम्राट अशोक के युग में एक झलक पेश करने के लिए गैर-आर्मेचर संरचना का निर्माण करने के लिए 240 दिनों का समय लिया गया था और एनजीओ बौद्ध फोरम द्वारा पिछले साल बनाया गया था। बुद्ध की अधिकांश मूर्तियों की तरह चक्र को स्वर्ण के रूप में चित्रित किया गया है, क्योंकि यह एक उच्च आध्यात्मिक रंग माना जाता है। खोई हुई बौद्ध विरासत को पुनर्जीवित करने की पहल भाइयों सिद्धार्थ गौरी, बौद्ध मंच के महासचिव और फिल्म निर्माता और ऑस्ट्रेलिया में दंत चिकित्सक डॉ। सत्यदीप नील गौरी ने की है। सिद्धार्थ गौरी ने कहा कि टोपरा कलां ग्राम पंचायत की मदद से, उन्होंने मौर्य युग के गांव में एक अशोका एडिट पार्क स्थापित करने की योजना बनाई थी। अशोक चक्र उस पार्क का हिस्सा है। उन्होंने कहा कि बुद्ध के इस भाग की यात्रा के बाद, सम्राट अशोक ने टोपरा कला गाँव में बलुआ पत्थर का एक अखंड स्तंभ बनवाया।
"वर्तमान में, टोपरा गाँव प्राचीन टीले पर स्थापित है और मौर्य युग के मिट्टी के बर्तनों के टुकड़ों को यहाँ आसानी से देखा जा सकता है," गौरी ने कहा। उन्होंने कहा कि लगभग 2,300 साल पहले, अशोक चक्र को धर्म चक्र कहा जाता था। इसका उपयोग पहली बार बुद्ध और उनकी शिक्षाओं के प्रतिनिधित्व के रूप में किया गया था।
टोपरा कलां के सरपंच मुनीश कुमार के अनुसार यह गांव के लिए गर्व का क्षण है। पद्म भूषण अवार्डी और बौद्ध मंच के अध्यक्ष दर्शन लाल जैन ने कहा, "कुछ साल पहले तक, टोपरा कलां एक गैर-वर्णनात्मक गाँव था, लेकिन इस अशोक चक्र और लिम्का बुक ऑफ़ रिकॉर्ड्स का निर्माण - मान्यता प्रदान करने में मदद करेगा।”
सायकिल हेल्मेट
सायकिल हेल्मेट एक विशेष प्रकार का हेल्मेट है जो सुरक्षित सायकिल चालन की दृष्टि से निर्मित किया जाता है। किन्तु इस विषय में विवाद बना हुआ है कि सायकिल हेल्मेट सचमुच आवश्यक या उपयोगी है या नहीं।
खांचेदार ताला
एक खांचेदार ताला ( ब्रिटिश अंग्रेजी मे जिसे मोर्टाइज़ लॉक भी कहा जाता है ) एक ताला है जिसे उस दरवाजे या लकडी के किनारे मे एक जेब (खांचे) की आवश्यकता है जिसमें ताला लगाया जा रहा है। दुनिया के अधिकांश हिस्सों में, ऊबड़-खाबड़ बेलनाकार तालों के आगमन से पहले निर्मित पुरानी इमारतों पर मोर्टिज़ लॉक पाए जाते हैं, लेकिन वे हाल ही में संयुक्त राज्य अमेरिका में वाणिज्यिक और अपमार्केट आवासीय निर्माण में अधिक आम हो गए हैं। । वे यूरोप में सभी घरेलू संपत्तियों में व्यापक रूप से उपयोग किए जाते हैं।
संयुक्त राज्य अमेरिका में इतिहास
अठारहवीं शताब्दी की दूसरी तिमाही के बाद से अमेरिका में दरवाजे के हार्डवेयर सिस्टम के हिस्से के रूप में मोर्टिज़ लॉक का उपयोग किया गया है। इन शुरुआती रूपों में, मोर्टिज़ लॉक मैकेनिज्म को अनलॉक किए गए दरवाजे को खोलने के लिए पुल के साथ जोड़ा गया था। आखिरकार, पुल को नॉब्स से बदल दिया गया।
उन्नीसवीं सदी के मध्य तक, मोर्टिज़ ताले केवल सबसे महंगे घरों में सबसे औपचारिक कमरों में उपयोग किए जाते थे। अन्य कमरों में बॉक्स लॉक या रिम लॉक का उपयोग किया जाता है, जिसमें मोर्टिज़ लॉक के विपरीत, कुंडी स्वयं एक स्व-निहित इकाई में होती है जिसे दरवाजे के बाहर लगाया जाता है। अठारहवीं शताब्दी की शुरुआत से संयुक्त राज्य अमेरिका में रिम ताले का उपयोग किया जा रहा है। रिम लॉक में मोर्टिज़ लॉक के विपरीत, दरवाजे के बाहर लॉक बॉडी और बोल्ट मैकेनिज्म होता है, जहां बोल्ट दरवाजे के अंदर होता है।
एक घर में रिम ताले के साथ संयोजन के रूप में चूल ताले के उपयोग का पहला उदाहरण से आता है थॉमस जेफरसन के Monticello । 1805 में, जेफरसन ने अपने जॉइनर को अपने घर के लिए आवश्यक तालों को सूचीबद्ध करने के लिए लिखा। जबकि कोठरी को रिम ताले प्राप्त हुए, जेफरसन ने प्रमुख कमरों में उपयोग के लिए छब्बीस मोर्टिज़ ताले का आदेश दिया। उपलब्ध मोर्टिज़ लॉक हार्डवेयर के चित्रण, जिसमें न केवल स्वयं लॉक मैकेनिज्म बल्कि एस्क्यूचियन प्लेट्स और डोर पुल भी शामिल हैं, व्यापार कैटलॉग में उन्नीसवीं शताब्दी की शुरुआत में व्यापक रूप से उपलब्ध थे। हालांकि, ताले अभी भी महंगे थे और इस समय प्राप्त करना मुश्किल था। जेफरसन ने पेरिस से अपने ताले मंगवाए। इसी तरह, 1819 में वाशिंगटन डीसी के डेकाटुर हाउस में प्राथमिक कमरों में मोर्टिज़ लॉक का इस्तेमाल किया गया था, जबकि रिम लॉक का इस्तेमाल कोठरी और अन्य माध्यमिक स्थानों में किया गया था। मॉन्टिसेलो में इस्तेमाल होने वाले मोर्टिज़ लॉक वार्ड के ताले थे। वार्डेड लॉक नाम लॉक तंत्र को संदर्भित करता है, जबकि मोर्टिज़ लॉक नाम बोल्ट स्थान को संदर्भित करता है। वार्ड वाले ताले में लॉक बॉक्स के भीतर स्थिर अवरोधों, या वार्डों की एक श्रृंखला होती है; अवरोधों से मेल खाने के लिए कटआउट वाली केवल एक चाबी ही ताला में स्वतंत्र रूप से मुड़ने और कुंडी खोलने में सक्षम होगी।
यूरोप में पूरे मध्ययुगीन काल में और 19वीं शताब्दी की शुरुआत तक वार्ड वाले तालों का उपयोग किया जाता था। तीन ब्रिटिश ताला बनाने वाले, रॉबर्ट बैरोन, जोसेफ ब्रामाह और यिर्मयाह चुब, सभी ने आधुनिक लीवर टम्बलर ताले बनाने में भूमिका निभाई। 1818 में चुब के ताले का पेटेंट कराया गया था। फिर से, नाम लॉक मैकेनिज्म को संदर्भित करता है, इसलिए लॉक मोर्टिज़ लॉक और लीवर टम्बलर लॉक दोनों हो सकता है। आधुनिक लीवर टम्बलर लॉक में, कुंजी लीवर की एक श्रृंखला को घुमाती है जो बोल्ट को दरवाजे में ले जाने की अनुमति देती है। 1865 में लॉक मैकेनिज्म को मोर्टेज करने के लिए अगला प्रमुख नवाचार आया। लिनुस येल, जूनियर के पिन टंबलर मोर्टिज़ सिलेंडर लॉक ने न केवल दरवाजे के अंदर कुंडी या बोल्ट लगाया, बल्कि टंबलर और बोल्ट तंत्र भी। इस बिंदु तक, बोल्ट स्थान की परवाह किए बिना ताला तंत्र हमेशा दरवाजे के बाहर होता था। इस नवाचार ने चाबियों को छोटा करने की अनुमति दी क्योंकि उन्हें अब एक दरवाजे के माध्यम से पूरे रास्ते तक नहीं पहुंचना था। पिन टम्बलर लॉक आज भी सबसे सामान्य प्रकार का मोर्टिज़ लॉक है जिसका उपयोग आज भी किया जाता है।
तंत्र
मोर्टिज़ लॉक में एक गैर-लॉकिंग स्प्रंग लैच शामिल हो सकता है जो एक दरवाज़े के हैंडल द्वारा संचालित होता है। ऐसे लॉक को सैश लॉक कहा जाता है। हैंडल या कुंडी के बिना एक सरल रूप को 'डेड लॉक' कहा जाता है। डेड लॉक आमतौर पर उछले हुए नॉन-डेडलॉकिंग लैच के सुरक्षित बैकअप के रूप में उपयोग किए जाते हैं, आमतौर पर एक पिन टम्बलर रिम लॉक। <sup class="noprint Inline-Template" style="margin-left:0.1em; white-space:nowrap;">]
मोर्टिज़ लॉक ऐतिहासिक रूप से हैं, और अभी भी आमतौर पर लीवर लॉक का उपयोग एक तंत्र के रूप में करते हैं। पुराने चूल ताले में वार्ड लॉक तंत्र का उपयोग किया जा सकता है। इससे एक लोकप्रिय भ्रम पैदा हो गया है, क्योंकि 'मोर्टिज़ लॉक' शब्द का प्रयोग आमतौर पर लीवर कीज़ के संदर्भ में किया जाता है। हाल के वर्षों में मोर्टिज़ हाउसिंग में पिन टम्बलर लॉक का उपयोग करके यूरो सिलेंडर लॉक आम हो गया है।
विशिष्ट यूएस मोर्टिज़ लॉक इंस्टॉलेशन में शामिल भाग लॉक बॉडी (दरवाजे में कट-आउट के अंदर स्थापित भाग) हैं; लॉक ट्रिम (जिसे डॉकर्नॉब्स, लीवर, हैंडल सेट और पुल के किसी भी डिजाइन से चुना जा सकता है); एक स्ट्राइक प्लेट, या एक बॉक्स रखता है, जो उस फ्रेम में छेद करता है जिसमें बोल्ट फिट बैठता है; और बंद सिलेंडर जो लॉक बॉडी के लॉकिंग / अनलॉकिंग फ़ंक्शन को संचालित करता है।
इंस्टालेशन
मोर्टिज़ लॉक की स्थापना औसत गृहस्वामी द्वारा लकड़ी के बुनियादी उपकरणों और विधियों के कार्यसाधक ज्ञान के साथ की जा सकती है। कई स्थापना विशेषज्ञ जैसे बढ़ई एक मोर्टिज़िंग जिग का उपयोग करते हैं जो जेब की सटीक कटिंग को एक सरल ऑपरेशन बनाता है, लेकिन बाहरी ट्रिम की बाद की स्थापना अभी भी समस्याग्रस्त साबित हो सकती है यदि इंस्टॉलर अनुभवहीन है।
हालांकि मोर्टिज़ लॉक की स्थापना वास्तव में विशिष्ट लकड़ी के दरवाजे की संरचना को कमजोर करती है, यह बाहरी ट्रिम और कार्यक्षमता दोनों में ऊब गए बेलनाकार लॉक की तुलना में अधिक मजबूत और अधिक बहुमुखी है। जबकि बाद के तंत्र में अलंकृत और ठोस-कास्ट नॉब्स और लीवर के लिए आवश्यक वास्तुकला का अभाव है, मोर्टिज़ लॉक एक भारी रिटर्न स्प्रिंग और एक अधिक ठोस आंतरिक तंत्र को समायोजित कर सकता है, जिससे इसका उपयोग संभव हो जाता है। इसके अलावा, एक मोर्टिज़ लॉक आम तौर पर अन्य निर्माताओं के सिलेंडर और सहायक उपकरण की एक विस्तृत श्रृंखला को स्वीकार करता है, जिससे साइट पर पहले से ही लॉक हार्डवेयर के साथ वास्तुशिल्प अनुरूपता की अनुमति मिलती है।
संयुक्त राज्य अमेरिका में मोर्टिज़ लॉक्स के निर्माताओं में नॉस्टलजिक वेयरहाउस, एक्यूरेट, एरो, बाल्डविन, बेस्ट, कॉर्बिन रसविन, एमटेक प्रोडक्ट्स, इंक, फाल्कन, पेन, स्लेज, सार्जेंट और येल शामिल हैं । इसके अलावा, कई यूरोपीय निर्माता जिनके उत्पाद "डिजाइनर" प्रतिष्ठानों तक सीमित थे, ने हाल ही में व्यापक स्वीकृति और उपयोग प्राप्त किया है।
बेंबेर, तानूर‌ मण्डल
बेंबेर, तानूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
भारत में जल का अभाव
भारत में जल का अभाव प्राकृतिक और मानव निर्मित दोनों कारणों से होती है। जल से सम्बन्धित प्रमुख मुद्दे ये हैं- संसाधनों का खराब प्रबन्धन, सरकार द्वारा ध्यान न देना, और मानव निर्मित अपशिष्ट। भारत में विश्व की कुल जनसंख्या का १८ प्रतिशत लोग रहते हैं परन्तु विश्व के उपयोग लायक सम्पूर्ण जल स्रोतों में से केवल ४ प्रतिशत ही भारत में हैं। पिछले एक दशक के आधिकारिक आंकड़ों में दर्शाया गया है कि देश में प्रति व्यक्ति पानी की उपलब्धता बहुत कम हो गयी है और १६ करोड़ भारतीयों को सुरक्षित पेयजल उपलब्ध नहीं है। नीति आयोग ने जून २०१८ की अपनी रिपोर्ट 'समग्र जल प्रबन्धन सूचकांक' जारी किया जिसमें बताया गया है कि २०२० तक दिल्ली तथा भारत के अन्य २१ नगरों का भूजल समाप्त हो जाएगा।
अतिशीतन
किसी द्रव या गैस को बिना ठोस बनाये ही उसका ताप हिमांक से कम करना अतिशीतलन (supercooling) कहलाता है। कांच एक अतिशीतलन द्रव हैं। रबर भी एक अतिशीतलन दृव हैं। Kanch KO atishitlit draw isliye kaha jata h kyuki kanch ko garm karne par kanch aasani se pighal jata h sath hi sath isme chipchipahat bhi pai jati h,yahi karan hai ki kanch KO atishitlit draw kaha jata g
परिचय
अधिकांश द्रव यदि पूर्णतः स्वच्छ बर्तन में बहुत धीरे-धीरे ठंडे किए जाएँ तो अपने सामान्य हिमांक से नीचे तक बिना क्रिस्टलीकृत हुए पहुँच जाते हैं। यह क्रिया अतिशीतन (supercooling) कहलाती है। पानी -10 डिग्री सें. से भी नीचे तक अतिशीतित किया जा सकता है। दीउफ़् ने क्लोरोफ़ार्म और मीठे बादाम के तेल के एक मिश्रण में, जिसका घनत्व पानी के घनत्व के बराबर था, एक छोटी सी पानी की बूँद लटका दी और बिना संपीडन के -20 डिग्री सें. तक उसे शीतल कर दिया।
वास्तव में अतिशीतन एक अस्थायी क्रिया है। अतिशीतित द्रव में तत्संगत पिंड का एक अति अल्प कण भी डाल देने से या बर्तन को हिला देने से संपीडन चालू हो जाता है और जब तक निकली हुई गुप्त ऊष्मा उसके ताप को सामान्य हिमांक तक न ले आए तब तक चलता रहता है। हवा की अनुपस्थिति अतिशीतन में सहायक होती है।
बीटीएस मील
बीटीएस मील अंतरराष्ट्रीय फास्ट फूड चेन मैकडॉनल्ड्स द्वारा दक्षिण कोरियाई बॉय बैंड बीटीएस के सहयोग से बेचा जाने वाला मील था। चिकन मैकनगेट्स, मध्यम फ्रेंच फ्राइज़, एक मध्यम कोका-कोला, और दो मसालेदार डिपिंग सॉस (स्वीट चिली और काजुन) से मिलकर बीटीएस मील २६ मई, २०२१ से २० जून, २०२१ तक चुनिंदा देशों में बेचा गया और अंततः कुल बिक्री तक पहुंच गया। पचास देशों की।
उत्पाद वर्णन
बीटीएस मील में "लोकप्रिय मैकडॉनल्ड्स दक्षिण कोरियाई व्यंजनों" से प्रेरित १०- या ९-पीस चिकन मैकनगेट्स, मध्यम फ्रेंच फ्राइज़, एक मध्यम कोका-कोला और स्वीट चिली और काजुन डिपिंग सॉस शामिल हैं।
इतिहास
बैंड की एजेंसी बिग हिट एंटरटेनमेंट के एक प्रतिनिधि ने एक आधिकारिक बयान के माध्यम से बीटीएस और मैकडॉनल्ड्स के बीच सहयोग की घोषणा की। आधिकारिक रिलीज़ से पहले प्रशंसक खाना आदेश सेवा के माध्यम से मील कूपन खरीद सकते थे।
देशों और स्थान के आधार पर बीटीएस मील डाइन-इन, टेक-आउट, ड्राइव-थ्रू और ऐप-आधारित ऑर्डर के माध्यम से उपलब्ध था, और यह केवल नियमित घंटों के दौरान उपलब्ध था। सहयोग मैकडॉनल्ड्स के लिए तीसरा सहयोग था। बीटीएस मील पहली बार २६ मई, २०२१ को जारी किया गया था, चुनिंदा देशों में जिनमें शामिल हैं: संयुक्त राज्य अमेरिका, ऑस्ट्रिया, बहामास, ब्राजील, कनाडा, कोलंबिया, डोमिनिकन गणराज्य, इंडोनेशिया, इज़राइल, मलेशिया, पैराग्वे, फिलीपींस और सिंट मार्टेन। जून के अंत तक, पचास देशों में मील जारी किया गया था। कोविड-१९ महामारी के बीच, इंडोनेशिया में भारी भीड़ ने कथित तौर पर कई आउटलेट्स को अस्थायी रूप से बंद करने के लिए मजबूर किया, जबकि सिंगापुर में महामारी के कारण आउटलेट्स पर भीड़ को रोकने के लिए मील केवल डिलीवरी के माध्यम से ऑर्डर किया जा सकता था। इसके रिलीज होने पर बीटीएस-प्रेरित पैकेजिंग जिसमें मील परोसा गया था, को कई ई-कॉमर्स प्लेटफॉर्म पर पुनर्विक्रय के लिए सूचीबद्ध किया गया था, जिसमें कैरोसेल भी शामिल था। प्रमोशन २० जून, २०२१ को बंद कर दिया गया था।
स्वागत
शिकागो ट्रिब्यून के लिए लिखते हुए लुईसा चू ने डिपिंग सॉस को "चिकनी, लेकिन आश्चर्यजनक" पाया। वल्चर की रेबेका आल्टर ने मैकडॉनल्ड्स के व्यापार कौशल की प्रशंसा की, कहते हुए कि सहयोग ने "मुझे जंजीरों में संगीतकार प्रोमो के भविष्य के लिए आशावादी बना दिया"। एस्क्वायर मिडिल ईस्ट के विलियम मुल्ली ने काजुन डिपिंग सॉस को "फास्ट फूड महानता का सामान" बताया।
मैकडॉनल्ड्स के अनुसार २०२१ में रिलीज दक्षिण कोरिया में एक मिलियन से अधिक बिक्री तक पहुँच गई, और बिक्री में वृद्धि हुई।
बाहरी संबंध
undefined
पैरासेलिंग
पैरासेलिंग, जिसे पैरासेंडिंग के नाम से भी जाना जाता है, एक मनोरंजक गतिविधि है जिसमें एक व्यक्ति को एक वाहन (आमतौर पर नाव) के पीछे खींचा जाता है, जबकि वह विशेष रूप से डिजाइन किए हुए एक पैराशूट के साथ जुड़ा हुआ होता है, जिसे पैरासेल कहते हैं।
यह नाव तब पैरासेंडिंग करने वाले को हवा में उड़ाते हुए आगे बढ़ जाती है। अगर नाव पर्याप्त रूप से मजबूत है, तो दो या तीन लोग इसके पीछे एक ही समय में पैरासेल कर सकते हैं। पैरासेंडिंग करने वाले का पैराशूट पर कम या कोई नियंत्रण नहीं होता है।
एक पैरासेल के छह भाग होते हैं। हार्नेस, पायलट को पैरासेल से जोड़े रखता है, जो नाव या जमीनी वाहन से खींचने वाली रस्सी के जरिए जुड़ा रहता है। यह गतिविधि मुख्य रूप से एक मनोरंजक सवारी है और इसे पैराग्लाइडिंग खेल के साथ भ्रमित नहीं किया जाना चाहिए. विश्व भर में वाणिज्यिक पैरासेलिंग संचालित किए जाते हैं।
यूरोप में भूमि आधारित पैरासेलिंग को भी प्रतियोगिता खेल में शामिल किया जाता है। भूमि आधारित पैरासेलिंग प्रतियोगिता में, एक पैरासेल को एक 4 पहिया वाहन के पीछे अधिकतम ऊंचाई तक खींचा जाता है और फिर वह रस्से को छोड़ देता है और परिशुद्धता प्रतियोगिताओं में उड़ कर एक लक्षित क्षेत्र तक पहुंचता है। इस खेल को 80 के दशक में विकसित किया गया था और तब से यह एक बहुत लोकप्रिय खेल बना हुआ है। 80 के दशक के मध्य से पहली अंतरराष्ट्रीय प्रतियोगिताओं का आयोजन किया गया और यह सिलसिला आज तक चल रहा है।
इतिहास
इस खेल के बारे में पहली बार कब सोचा गया था, इस बारे में कोई आधिकारिक जानकारी उपलब्ध नहीं है, लेकिन इसकी शुरुआत पचास के दशक में मानी जा सकती है।
पैरासेल कैनोपी आविष्कार 1961 में पियरे मार्सेल लेमोएगने ने प्रथम खींचने वाले पैराशूट को विकसित किया। लेमोएगने, "पैराकमांडर" या पीसी-कैनोपी नामक पैराकमांडर-प्रकार के पैराशूट के विकासकर्ता के रूप में प्रसिद्ध हैं, जिन्हें मुक्त गिरावट पैराशूटों से व्युत्पन्न किया गया था। प्रथम पैराशूट (पैरासेल) के खींचे जाने की तिथि ज्ञात नहीं है, लेकिन एक आरंभिक उल्लेख में कर्नल मिशेल टौरनियर द्वारा भरी गई एक उड़ान की चर्चा मिलती है जिन्होनें उसी वर्ष - 1961 में फ्रांस से एक ट्रैक्टर के पीछे उड़ान भरी थी।
1963 में पायनियर पैराशूट कंपनी के जैक-आन्द्रे इस्टेल ने लेमोएगने से 24-गोर पैराशूट कैनोपी के निर्माण और विक्रय के लिए एक लाइसेंस खरीदा जिसे उन्होंने खींचे जाने के लिए स्वयं विकसित किया था और जिसे "पैरासेल" के रूप में चिह्नित किया गया था।
1974 के पूर्वार्ध में, ब्रायन गासकिन ने पहले विशिष्ट-उद्देश्य निर्मित पैरासेल का डिजाइन, निर्माण और परीक्षण किया जो एक 16-गोर कैनोपी था और जिसका नाम उन्होंने "वॉटरबर्ड" रखा. वॉटरबर्ड अपने कैनोपी डिजाइन में क्रांतिकारी था, उसका अनूठा टो योक हार्नेस व्यवस्था उसका निर्माण और शून्य संरध्रता वाले कपड़े का उपयोग उसे पानी के ऊपर सुरक्षित तरीके से उपयोग किए जाने में सक्षम बनाता था। अधिकांश वाणिज्यिक पैरासेल चालक गासकिन के मूल आविष्कार से व्युत्पन्न किए गए 16-गोर कैनोपी डिजाइन का उपयोग करते हैं।
1975 में गासकिन ने अपनी कम्पनी वॉटरबर्ड पैराकाइट्स की स्थापना की जो आज भी अस्तित्व में है और विश्व भर में वाणिज्यिक और मनोरंजक 16-गोर पैरासेल उत्पादित करता है।
पैरासेल उपकरण आविष्कार
मियामी, फ्लोरिडा के मार्क मैककुलोह, आधुनिक समय के पैरासेलिंग उपकरणों के मूल आविष्कारक हैं जिसकी शुरुआत 1971 में दुनिया के पहले स्थिर पैरासेलिंग मंच के साथ हुई.
पैरासेलिंग उद्योग के भीतर उसके नवप्रवर्तन, आविष्कार और उपलब्धियां की व्यापक सम्भावनाएं हैं जिनमें उपकरण के डिजाइन के ज़रिए पैरासेलिंग की सुरक्षा में सुधार लाने पर ध्यान केंद्रित करना शामिल है। मैककुलोह के आविष्कार हैं: 1971 स्टेशनरी प्लेटफार्म; 1972 मोटोराइज़ प्लेटफार्म; 1974 विन्चबोट; 1985 स्काईराइडर चेयर; 1994 ऑटो रस्सी गाइड; 1999 राइजर लाइन असेम्बली
संयुक्त राज्य अमेरिका पेटेंट और ट्रेडमार्क कार्यालय ने मैककुलोह को किसी को भी दिया गया अबतक का एक मात्र वाणिज्यिक पैरासेलिंग तरीकों और उपकरणों से सम्बंधित पेटेंट प्रदान किया। मैककुलोह के अब तक के अंतिम आविष्कार "राइजर असेम्बली" ने नासा की नई एक्स-38 क्रू बचाव वाहन को प्रेरित किया।
मैककुलोह के नवप्रवर्तन, आविष्कार और ऑपरेटिंग तकनीक पैरासेलिंग उद्योग के भीतर सुरक्षा को जारी रखे हुए है और उन मानकों को निर्धारित किया है जिसका पालन अधिकांश ऑपरेटरों द्वारा किया जाता है। मैककुलोह की उपलब्धियों में से कई वर्ल्डवाइड टेलीविजन और प्रिंट मीडिया पर प्रसारित किए गए जैसे गुड मॉर्निंग अमेरिका, इनसाइड एडिशन, फॉक्स न्यूज़ एन बी सी, एल ए टाइम्स, न्यूयॉर्क टाइम्स, मियामी हेराल्ड इनमें से कुछ नाम है।
मैककुलोह का सबसे प्रसिद्ध आविष्कार था विन्चबोट, (एक पावरबोट जिसमें पैरासेलरों को छोड़ने और पुनः प्राप्त करने के लिए एक विन्च प्रणाली शामिल है) जो विश्व भर के अधकांश वाणिज्यिक परिचालकों की पसंदीदा विधि है; जैसा कि पेनसाकोला, फ्लोरिडा के नौसेना हवाई स्टेशन में उपयोग किया जाता है। इस कोर्स की अवधि चार दिनों तक की होती है और यह उड़ान के दौरान पानी के ऊपर आपात स्थिति की नकल करता है। यह पाठ्यक्रम अपने प्रशिक्षण को हवाई कर्मीदल पर केंद्रित करता है जो पैराशूटिंग को बचने के प्राथमिक साधन के रूप में उपयोग करता है। हिदायतों में शामिल होता है प्रारंभिक शैक्षिक प्रशिक्षण, पैराशूट उपकरण प्रक्रिया, पैराशूट खींचने का प्रशिक्षण, बाहर निकलने के बाद और स्वास्थ्य लाभ प्रशिक्षण जिसमें शामिल है गहरे पानी उतरना और एक से दो घंटे बेड़ा परिचय अभ्यास.
पैरासेलिंग संघ
1998 में मार्क मैककुलोह ने "पैरासेल सुरक्षा परिषद" गठित किया, www.parasail.org। जिसने प्रथम पैरासेलिंग संघ और जानकारी वेबसाइट की स्थापना की जिसका उद्देश्य था लोगों को पैरासेलिंग सुरक्षा के विषय में शिक्षित करना, पैरासेल नियमों को बढ़ावा देना और जनता को पैरासेलिंग के बारे में बहुमूल्य जानकारी उपलब्ध कराना.
2000 में ब्रिटेन के बैरी क्लार्क ने व्यावसायिक पैरासेल एसोसिएशन (पीपीए) का गठन किया ताकि दुनिया भर के सदस्यों को सुरक्षित संचालन प्रक्रियाओं की शिक्षा दी जा सके.
2003 में एक उभरते पैरासेल संचालक एरिट मैकफेरसन ने PAPO (पैरासेल ऑपरेटरों का प्रोफेशनल एसोसिएशन www.teampapo.org का गठन किया ताकि खेल के दौरान सुरक्षा को बढ़ावा दिया जा सके.
उन्नत पैरासेल कैनोपी डिजाइन
जैसे-जैसे विश्व भर में मैककुलोह के पैरासेल विन्चबोट की सफलता बढ़ी, ऑपरेटरों को उनके पैरासेल कैनोपिनों से अलग प्रदर्शन की अपेक्षा होने लगी चूंकि अब वे सीधे किसी बीच या ठहरे हुए मंच से उड़ान नहीं भर रहे थे।
परिचालक अब छोटे (20 फुट रेंज) वाले पैराशूट के बजाए बड़े (30-40 फुट) पैराशूटों का प्रयोग करने लगे हैं, जिसमें ऊंचे लिफ्ट, कम खींचें वाले डिजाइनों की आवश्यकता होती है जो परिचालकों को कम हवाओं (आमतौर पर सुरक्षित) में उच्च पेलोड उड़ान भरने के लिए सक्षम बनती है। अधिकांश परिचालक अब एक समायोज्य साथ-साथ संलग्न बार व्यवस्था द्वारा डबल और ट्रिपल उड़ानों की पेशकश करते हैं। संलग्न बार, ढलान के योक के साथ जुड़े एल्यूमीनियम होते हैं, जो एक के बाद एक दो या तीन यात्रियों के हार्नेसों को बांधे जाने को सक्षम बनाते हैं। बार को तस्वीर में देखा जा सकता है।
90 के दशक के उतरार्ध में www.waterbird.co.uk और कस्टम चुटेज़ इंक www.customchutes.com, ने गासकिन के मूल डिजाइन को उस नए बाज़ार के लिए पुनः डिजाइन किया जिसमें पैरासेल को आधिक वज़न (डबल सवारी या ट्रिपल सवारी) उठाने की आवश्यकता थी, लेकिन यह सुनिश्चित करते हुए कि वे समान संचालन परिस्थितियों में संचालित किए जा सके. इसके परिणाम स्वरूप एक पूरी तरह से नई डिजाइन जो व्यास में अधिक बड़ा है लेकिन हवा प्रतिरोध में बहुत कम वृद्धि वाली है का जन्म हुआ, इन नए डिजाइनों वाले पैरासेल को अब विश्व भर में पैरासेलिंग के खेल को नया आयाम देते देखा जा सकता है।
अवकल ज्यामिति
अवकल ज्यामिति (Differential geometry) गणित की एक विधा (discipline) है जो कैलकुलस तथा रेखीय तथा बहुरेखीय बीजगणित (multilinear algebra) का उपयोग करके ज्यामितीय समस्याओं का अध्ययन करती है। इसमें उन तलों और बहुगुणों (मैनीफ़ोल्ड्स) के गुणों क अध्ययन किया जाता है जो अपने किसी अल्पांश (एलिमेंट) के समीप स्थित हों जैसे किसी वक्र अथवा तल के गुणों का अध्ययन, उसके किसी बिंदु के पड़ोस में। मापीय अवकल ज्यमिति का संबंध उन गुणों से है जिनमें नापने की क्रिया निहित हो।
शास्त्रीय अवकल ज्यामिति में ऐसे वक्रों और तलों का अध्ययन किया जाता है जो त्रिविमीय यूक्लिडीय अवकाश (स्पेस) में स्थित हों। इसमें अवकल कलन (डिफ़रेंशियल कैल्क्युलस) और समाकलन (इनटेग्रल कैल्क्युलस) की विधियों का प्रयोग होता है; या यो कहिए कि इस विद्या में हम वक्रों और तलों के उन गुणों का अध्ययन करते हैं, जो त्रिविस्तारी गतियों में भी निश्चल (इनवैरियंट) रहते हैं।
अवकल ज्यामिति (प्रक्षेपीय)
विक्षेपात्मक अवकल ज्यामिति (प्रोजेक्टिव डिफ़रेशियल ज्योमेट्री) में हम किसी ज्यामितीय आकृति के किसी सार्विक अल्पांश (जेनरल एलिमेंट) के समीप उसके उन गुणों का अध्ययन करते हैं जिनमें किसी सार्विक विक्षेपात्मक रूपांतर (ट्रैसफ़ार्मेशन) से कोई विकार नहीं होता। जैसे किसी वक्र के ये गुण कि उसके किसी बिंदु पर स्पर्श रेखा अथवा आश्लेषण समतल (ऑस्क्युलेटिंग प्लेन) का अस्तित्व है अथवा नहीं, विक्षेपात्मक अवकलीय गुण हैं किंतु किसी तल का यह गुण कि उसपर अल्पांतरी (जिओडेसिक) का अस्तित्व है या नहीं, विक्षेपात्मक नहीं है, क्योंकि इसमें लंबाई का भाव निहित है जो विक्षेपात्मक नहीं है।
आकृतियों के विक्षेपात्मक अवकल गुणों के अध्ययन की कम से कम तीन विधियां निकल चुकी हैं जो इस प्रकार हैं:
(1) अवकल समीकरण,
(2) घाति-श्रेणी-प्रसार (पावर सीराज़ एक्स्पैंशन) और
(3) किसी बिंदु के विक्षेप निर्देशांकों (प्रोजेक्टिव कोऑर्डिनेट्स) का एक प्राचल (पैरामीटर) अथवा अवकल रूपों (डिफ़रेंशियल फ़ॉर्म्स) के पदों में प्रसार।
पहली और तीसरी विधियों में प्रदिश कलन (टेंसर कैल्क्युलस) का प्रयोग किय जा सकता है।
उपयुक्त निर्देश त्रिभुज (ट्राइऐंगिल ऑव रेफ़रेंस) चुनने से, जिसके चुनाव का ढंग अद्वितीय होगा, किसी समतल वक्र का समीकरण इस रूप में ढाला जा सकता है:
(समीकरण, इमेज के रूप में)
इस घात श्रेणी के समस्त गुणांक सार्विक विक्षेप रूपांतर के अंतर्गत, वक्र के परम निश्चल (ऐबसोल्यूट इनवैरियंट) हैं, अत: वे मूलबिंदु पर वक्र के समस्त विक्षेपात्मक अवकल गुणों को व्यक्त करते हैं। किसी वक्र के किसी बिंदु पर के स्पर्शी का भाव सुपरिचित है। मान लीजिए कि हम किसी वक्र के बिंदु पा के समीप चार अन्य बिंदु लेते हैं। जब ये चारों बिंदु पा की ओर अग्रसर होते हैं, तब इन पांचों बिंदुओं द्वारा खींचे गए शांकव (कॉनिक) की जो सीमास्थिति होगी, उसे वक्र के बिंदु पा पर, आश्लेषण शांकव (ऑस्कयुलेटिग कॉनिक) कहते हैं। इसी प्रकार एक समतल त्रिघाती (प्लेन क्यूबिक) के इस गुण की सहायता से कि उसका निर्धारण नौ स्वेच्छा (आबिट्रैरी) बिंदुओं से होता है, हम आश्लेषण त्रिघाती (ऑस्क्युलेटिग क्यूबिक) की परिभाषा दे सकते हैं। इस अध्ययन में, सीमा (लिमिट) के प्रयोग के कारण, कलन (कैल्क्युलस) बहुत काम में आता है।
साधारणतया त्रिविस्तारी विक्षेपात्मक अवकाश (थ्री-डाइमेंशनल प्रोजेक्टिव स्पेस) में अनंतस्पर्शी वक्रो (ऐसिम्पटोटिक कर्व्ज़) के दो एकप्राचल परिवार (वन-पैरामीटर फ़ैमिलीज) होते हैं। यदि दो से कम परिवार हों तो तल (सर्फेस) विकास्य (डिवेलपेबुल) होगा। यदि दो से अधिक हों तो तल एक समतल (प्लेन) होगा। यदि विकास्य तलों ओर समतलों को छोड़ दिया जाए और अनंतस्पर्शी रेखाओं को तल के प्राचलीय वक्र मान लिया जाए तो समघात निर्देशांक (होमोजीनियस कोआडिनेट्स) इस प्रकार चुने जा सकते हैं कि वे अवकल समीकरणों की निम्नलिखित संहति (सिस्टम) को संतुष्ट करें :
इन्हें फ़्यबिन के अवकल समीकरण (डिफ़रेशियल इक्वेशंस) कहते हैं। गुणाकं उ, ऊ प फ तल के निश्चल हैं।
किसी तल के विक्षेपात्मक गुणों में से एक गुण होता है उसका किसी अन्य तल से स्पर्शक्रम (ऑर्डर ऑव कॉनटैक्ट)। विशेषकर, द्विघात तलों का एक त्रिप्राचल परिवार होता है जिसका तल (पृष्ठ) पृ से किसी बिंदू मू पर द्वितीय क्रम का स्पर्श होता है। यदि द्विघाती (क्वॉड्रिक्स) इस प्रकार चुने जाएँ कि मू पर, प्रतिच्छेद वक्र के स्पर्शी, मू के अनंतस्पशियों के प्रति अभिध्रुवी (ऐपोलर) हो तो द्विघातियों को डार्बो द्विघाती (क्वॉड्रिक्स)3-बिंदु स्पर्शियों को डार्बो स्पर्शी कहते हैं। पृ के प्रत्येक बिंदु पर डार्बो द्विघातियों का एक एकप्राचल परिवार होता है। इसमें से बहुत विशेष प्रकार के द्विघाती होते हैं। कदाचित् ली द्विघाती (क्वॉड्रिक्स) सबसे रोचक होते हैं। इनका विवरण इस प्रकार दिया जा सकता है: मू के अनंतस्पर्शी वक्र व पर दो समीपस्थ बिंदु पा और पा2 लेकर तीनों बिंदुओं पर अनंतस्पर्शी वक्र के स्पर्शी खींचो। ये तीन स्पर्शी एक द्विघाती का निर्धारण करते हैं। जब पा और पा2 वक्र व के अनुदिश मू की ओर अग्रसर होते हैं, तब उक्त द्विघाती की सीमास्थिति को ली द्विघाती कहते हैं।